127. löggjafarþing 2001–2002.

Þskj. 931 — 370. mál.

Frumvarp til laga

um breytingu á lögum um endurskoðendur, nr. 18/1997, með síðari breytingum.

(Eftir 2. umr., 7. mars.)

1. gr.

Við 6. gr. laganna bætist ný málsgrein sem orðast svo:

Endurskoðunarfyrirtæki skal tryggja að nöfn og heimilisföng félagsmanna eða hluthafa fyrirtækisins séu aðgengileg almenningi.

2. gr.

Lög þessi eru sett með hliðsjón af tilskipun 84/253/EBE um löggildingu einstaklinga sem falið er að annast löggilta endurskoðun bókhaldsgagna og öðlast þegar gildi.